
ส่วนที่ ๑
 




      บทนำ
 
ด้วยกระทรวงมหาดไทย ได้ยกเลิกระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. ๒๕๔๖ และกำหนดให้ใช้ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ซึ่งมีผลบังคับใช้เมื่อวันที่ ๑๘ ตุลาคม ๒๕๔๘  โดยได้กำหนดให้องค์กรปกครองส่วนท้องถิ่นจะต้องจัดทำแผนพัฒนาขององค์กรเองเป็น ๒ ประเภท คือ
(๑) แผนยุทธศาสตร์การพัฒนา เป็นแผนพัฒนาระยะยาว
 
     (๒) แผนพัฒนาสามปี เป็นแผนพัฒนาแบบหมุนเวียน (Rolling Plan) ที่ต้องมีการทบทวนและจัดทำทุกปี ซึ่งจะนำไปสู่กระบวนการจัดทำงบประมาณรายจ่ายประจำปีขององค์กรปกครองส่วนท้องถิ่นต่อไป
๑.๑  ความหมายของแผนพัฒนาสามปี

แผนพัฒนาสามปี หมายถึง แผนพัฒนาเศรษฐกิจและสังคมขององค์กรปกครองส่วนท้องถิ่นที่สอดคล้องกับแผนยุทธศาสตร์การพัฒนา  อันมีลักษณะเป็นการกำหนดรายละเอียดแผนงาน  โครงการพัฒนาที่จัดทำขึ้นสำหรับปีงบประมาณแต่ละปี  ซึ่งมีความต่อเนื่องและเป็นแผนก้าวหน้าครอบคลุมระยะเวลาสามปีโดยมีการทบทวนเพื่อปรับปรุงเป็นประจำทุกปี
๑.๒  ลักษณะของแผนพัฒนาสามปี
แผนพัฒนาสามปีเป็นแผนซึ่งเป็นการแปลงแผนยุทธศาสตร์การพัฒนาท้องถิ่นไปสู่การปฏิบัติ โดยมีหลักการที่ว่าภายใต้ยุทธศาสตร์การพัฒนาหนึ่งๆ จะมีแนวทางการพัฒนาได้มากกว่าหนึ่งแนวทาง และภายใต้แนวทางการพัฒนาหนึ่งจะมีโครงการหรือกิจกรรมได้มากกว่าหนึ่งโครงการหรือกิจกรรม ที่จะต้องนำมาดำเนินการเพื่อให้บรรลุตามวัตถุประสงค์และเป้าหมายที่ต้องการในแต่ละยุทธศาสตร์การพัฒนา ซึ่งจะมีผลต่อวัตถุประสงค์ เป้าหมาย จุดมุ่งหมายการพัฒนาอย่างยั่งยืน และวิสัยทัศน์หรือสภาพการณ์ที่พึงปรารถนาที่องค์การปกครองส่วนท้องถิ่นต้องการให้เกิดขึ้นในอนาคตในที่สุด
นอกจากนั้นแผนพัฒนาสามปี เป็นแผนที่มีความใกล้ชิดกับงบประมาณรายจ่ายประจำปี คือ องค์กรปกครองส่วนท้องถิ่นใช้การวางแผนพัฒนาเป็นเครื่องมือในการจัดทำงบประมาณรายจ่ายประจำปีโดยการนำโครงการหรือกิจกรรมจากแผนพัฒนาสามปี ในปีที่จะจัดทำงบประมาณรายจ่ายประจำปี ไปจัดทำงบประมาณ เพื่อให้กระบวนการจัดทำงบประมาณเป็นไปด้วยความรอบคอบ และผ่านกระบวนการการมีส่วนร่วมของประชาชน

ดังนั้นโครงการที่บรรจุอยู่ในแผนพัฒนาสามปี  โดยเฉพาะปีแรกของห้วงระยะเวลาสามปีนั้นจะต้องมีสภาพความพร้อมอย่างน้อย  ๒  ประการ คือ

๑. มีความแน่นอนของกิจกรรมที่จะดำเนินการ  โดยควรมีการประเมินถึงความเป็นไปได้ของโครงการหรือกิจกรรม รวมทั้งผลประโยชน์สาธารณะที่จะได้รับจากโครงการหรือกิจกรรม

๒. กิจกรรมที่อยู่ในแผนประจำปีแรกของห้วงระยะเวลาสามปี  ควรมีความพร้อมในเรื่องรูปแบบ     และรายละเอียดทางเทคนิคพอสมควร เพื่อให้สามารถกำหนดรายการในแผนพัฒนาที่จะนำไปใช้จัดทำงบประมาณ รายจ่ายประจำปีได้ต่อไป

แผนพัฒนาสามปี สรุปเป็นแนวทางกว้าง ๆ ดังต่อไปนี้
1. เป็นเอกสารที่แสดงความสอดคล้องกับแผนยุทธศาสตร์การพัฒนา
2. เป็นเอกสารที่แสดงแนวทางการพัฒนาและวัตถุประสงค์ของแนวทางพัฒนาที่ชัดเจนและมีลักษณะ
เฉพาะเจาะจงที่ดำเนินการ
3. เป็นเอกสารที่แสดงโครงการ/กิจกรรมการพัฒนาที่จะดำเนินการเป็นห้วงระยะเวลาสามปี
4. เป็นเอกสารที่จะแสดงความเชื่อมโยงระหว่างแผนยุทธศาสตร์การพัฒนากับงบประมาณรายจ่าย
ประจำปี
๑.๓  วัตถุประสงค์ของแผนพัฒนาสามปี

การจัดทำแผนพัฒนาสามปีมีวัตถุประสงค์ ดังนี้

๑. เพื่อแสดงความสัมพันธ์เชื่อมโยงและสอดคล้องกันระหว่างแผนยุทธศาสตร์การพัฒนาและการจัด
ทำงบประมาณประจำปี

๒. เพื่อแสดงแนวทางการพัฒนาในช่วงสามปีที่มีความสอดคล้อง และสามารถสนองตอบต่อ         
ยุทธศาสตร์การพัฒนาอย่างมีประสิทธิภาพ

๓. เพื่อเป็นการจัดเตรียมโครงการพัฒนาต่างๆ  ให้อยู่ในลักษณะที่พร้อมจะบรรจุในเอกสารงบ
ประมาณประจำปี  และสามารถนำไปปฏิบัติได้ทันทีเมื่อได้รับงบประมาณ

๔. เพื่อให้องค์กรปกครองส่วนท้องถิ่นนำมาตัดสินใจกำหนดแนวทางการดำเนินงานและใช้
ทรัพยากรการบริหารของท้องถิ่นอย่างมีประสิทธิภาพเพื่อให้เกิดประโยชน์สาธารณะสูงสุด 
๑.๔  ขั้นตอนในการจัดทำแผนพัฒนาสามปี

หลังจากที่ได้มีการกำหนดยุทธศาสตร์การพัฒนาและแนวทางการพัฒนาในแผนยุทธศาสตร์แล้ว ต่อไปถึงขั้นตอนในการแปลงสู่การปฏิบัติโดยการจัดทำแผนพัฒนาสามปี  ซึ่งได้กำหนดขั้นตอนการจัดทำเป็นแนวทางให้องค์กรปกครองส่วนท้องถิ่นนำไปดำเนินการ  ๗  ขั้นตอน  ดังนี้

ขั้นตอนที่ ๑  การเตรียมการจัดทำแผน 

- หน่วยงานที่รับผิดชอบการจัดทำแผน คือฝ่ายงานนโยบายและแผน จะเข้าพบผู้บริหารท้องถิ่นเพื่อชี้แจงวัตถุประสงค์ ความสำคัญและความจำเป็นในการจัดทำแผนพัฒนาสามปี เพื่อให้ผู้บริหารทราบถึงภารกิจที่จะต้องดำเนินการต่อไป และดำเนินการเสนอโครงการจัดทำแผนพัฒนาสามปี ห้วงปี ๒๕๕๘ – ๒๕๖๐ ผ่านปลัดองค์การบริหารส่วนตำบล เพื่อให้ผู้บริหารอนุมัติ  โดยโครงการดังกล่าวจะเป็นการกำหนดทรัพยากรในการจัดทำแผนพัฒนาสามปี  และกำหนดปฏิทินการทำงานไว้อย่างชัดเจน

- ฝ่ายงานนโยบายและแผน แจ้งโครงการที่ได้รับอนุมัติให้ผู้ที่เกี่ยวข้องทราบ ได้แก่ คณะกรรมการพัฒนาท้องถิ่น คณะกรรมการสนับสนุนการจัดทำแผนพัฒนาท้องถิ่น หน่วยงานภายในขององค์การบริหารส่วนตำบลและประชาคมในชุมชน 

ขั้นตอนที่ ๒  การคัดเลือกยุทธศาสตร์และแนวทางการพัฒนา

๑. คณะกรรมการสนับสนุนการจัดทำแผนพัฒนาองค์การบริหารส่วนตำบล สรุปยุทธศาสตร์การพัฒนาและแนวทางการพัฒนาจากแผนยุทธศาสตร์การพัฒนา พร้อมทั้งข้อมูลที่เกี่ยวข้อง ปัญหาความต้องการของท้องถิ่น  รวมทั้งสรุปยุทธศาสตร์การพัฒนาของจังหวัด/อำเภอ  และนโยบายของผู้บริหารท้องถิ่น เพื่อนำเสนอต่อคณะกรรมการพัฒนาท้องถิ่น

๒. คณะกรรมการพัฒนาท้องถิ่น จัดการประชุมร่วมระหว่างคณะกรรมการพัฒนาท้องถิ่น ประชาคมท้องถิ่น และส่วนราชการที่เกี่ยวข้อง เพื่อร่วมกันพิจารณา โดยในการจัดทำแผนพัฒนาสามปีในครั้งแรก ให้เวทีการประชุมร่วมกันดังกล่าว คัดเลือกยุทธศาสตร์การพัฒนา แนวทางการพัฒนาที่สมควรนำมาใช้เป็นแนวทางการจัดทำแผนพัฒนาสามปี เพื่อเป็นกรอบในการพิจารณาจัดทำโครงการหรือกิจกรรม ในแผนพัฒนาสามปีต่อไป

แต่สำหรับการจัดทำแผนพัฒนาสามปีครั้งต่อไป (เมื่อครบรอบหนึ่งปี) ให้เวทีการประชุมร่วมพิจารณาทบทวนดูว่า  จากยุทธศาสตร์  แนวทางการพัฒนาที่ได้คัดเลือกและโครงการหรือกิจกรรมที่กำหนดไว้  ยังมีความเหมาะสมหรือไม่  ซึ่งในขั้นตอนนี้ในการจัดทำแผนพัฒนาสามปีในปีต่อไปจะสามารถคัดเลือกยุทธศาสตร์การพัฒนา  แนวทางการพัฒนา  ที่จะนำมาใช้เป็นกรอบการจัดทำแผนพัฒนาสามปีก็ได้  รวมทั้งกำหนดโครงการหรือกิจกรรม  ที่จะเพิ่มเติมหรือตัดทอนลงได้

๓. เมื่อได้แนวทางการพัฒนาแล้ว เวทีการประชุมร่วมพิจารณาว่าจะมี โครงการหรือกิจกรรม  อะไรบ้างที่ต้องดำเนินการเพื่อให้บรรลุวัตถุประสงค์และเป้าหมายของแนวทางการพัฒนาที่คัดเลือกมา เพื่อใช้เป็นกรอบในการพัฒนา

๔. โครงการหรือกิจกรรม ที่พิจารณากำหนดอาจมีเป็นจำนวนมาก ดังนั้น ในขั้นตอนนี้จะต้องมีการดำเนินการดังนี้

      
๔.๑ พิจารณาความเกี่ยวเนื่องระหว่างยุทธศาสตร์หรือระหว่างแนวทางการพัฒนา ซึ่งบางทีอาจมีความเชื่อมโยงและสนับสนุนกันได้ ซึ่งหากกำหนดในแผนพัฒนาแล้วจะต้องกำหนดห้วงเวลาการดำเนินงานที่สอดคล้องกัน

      
๔.๒  พิจารณานำโครงการหรือกิจกรรม  จากแผนพัฒนาชุมชนที่เกิดขีดความสามารถในการดำเนินการของชุมชนที่สอดคล้องกับยุทธศาสตร์การพัฒนาในแผนยุทธศาสตร์การพัฒนามาประกอบการจัดทำแผนพัฒนาสามปี
           ๔.๓ จัดลำดับความสำคัญของโครงการหรือกิจกรรม เพื่อที่จะบรรจุลงในแผนพัฒนาสามปีได้อย่างเหมาะสม  และนอกจากนั้นยังเป็นการจัดลำดับโครงการไว้เพื่อทำแผนพัฒนาสามปี ในช่วงถัดไปด้วย เนื่องจากในการดำเนินการเพื่อให้บรรลุวัตถุประสงค์ของยุทธศาสตร์การพัฒนาอาจจะต้องใช้เวลาต่อเนื่องกันนานกว่าสามปี          ดังนั้น จึงจำเป็นต้องพิจารณาแนวทางการจัดทำโครงการหรือกิจกรรม ที่ต่อเนื่องไปในระยะยาวด้วย ซึ่งอาจจะยังไม่สามารถระบุไว้ในช่วงสามปีของการจัดทำแผนพัฒนาสามปีได้

  ๔.๔ เนื่องจากกิจกรรมที่จะต้องดำเนินการมีความหลากหลาย ดังนั้น ในขั้นของการพิจารณากำหนดกิจกรรม องค์การบริหารส่วนตำบลต้องคำนึงถึงสิ่งต่อไปนี้ 
- งบประมาณรายรับรายจ่าย ขององค์การบริหารส่วนตำบล
- ทรัพยากรบริหารอื่นๆ ขององค์การบริหารส่วนตำบล
                     - ภาคีการพัฒนาที่สามารถเข้ามาร่วมดำเนินการ หรือมีภารกิจรับผิดชอบการดำเนินการในเรื่องนั้น ๆ
 

ขั้นตอนที่ ๓  การเก็บรวบรวมข้อมูลและการวิเคราะห์ข้อมูล

๑. การเก็บรวบรวมข้อมูล
 คณะกรรมการสนับสนุนการจัดทำแผนพัฒนาท้องถิ่น  ดำเนินการสำรวจและเก็บรวบรวมข้อมูลที่
จำเป็นต่อการจัดทำแผนพัฒนาสามปี  ซึ่งนอกจากจะต้องเก็บรวบรวมข้อมูลพื้นฐานทั่วไปแล้ว  ยังจะต้องวิเคราะห์ว่ายุทธศาสตร์การพัฒนา  แนวทางการพัฒนาที่เลือก  ต้องการข้อมูลประเภทใดเป็นพิเศษ  ต้องการข้อมูลของห้วงเวลาใด  และจะเก็บข้อมูลจากแหล่งใด  เพื่อข้อมูลที่จำเป็นนำมาวิเคราะห์ แนวทางการพัฒนา โครงการหรือ กิจกรรม ได้อย่างถูกต้อง โดยในการเก็บรวบรวมข้อมูลจะต้องเก็บข้อมูล ทั้งข้อมูลภายในและนอกองค์กร เพื่อสามารถนำมาวิเคราะห์  SWOT (การวิเคราะห์จุดแข็ง จุดอ่อน โอกาสและอุปสรรค) ได้

๒. การวิเคราะห์ข้อมูล
 ประกอบด้วย ๔ กิจกรรมหลัก คือ
๒.๑ การประเมินผลการพัฒนาที่ผ่านมา  คณะกรรมการสนับสนุนการจัดทำแผนพัฒนาท้องถิ่น
สรุปผลการพัฒนาที่ผ่านมาและนำเสนอที่ประชุม ซึ่งประกอบด้วย คณะกรรมการพัฒนาท้องถิ่น  ประชาคมท้องถิ่น  และหน่วยงานที่เกี่ยวข้องเพื่อประเมินผลการพัฒนาท้องถิ่นในรอบปีที่ผ่านมา
๒.๒ การคัดเลือกยุทธศาสตร์การพัฒนา  หลังจากการประเมินผลการพัฒนาในรอบปีที่ผ่าน
มาแล้วให้ที่ประชุมตามข้อ ๒.๑ ร่วมกันคัดเลือกยุทธศาสตร์การพัฒนา ในแผนยุทธศาสตร์การพัฒนา  รวมทั้ง
สอดคล้องกับปัญหาความต้องการของประชาชนหรือชุมชน ในห้วงระยะเวลา ๓ ปี 


กรณีที่เห็นว่ามียุทธศาสตร์การพัฒนาใดที่ยังไม่ได้กำหนดไว้ในแผนยุทธศาสตร์การพัฒนาแต่มีความจำเป็นเร่งด่วนที่จะต้องกำหนดขึ้นใหม่  อาจกำหนดขึ้นได้  แต่ทั้งนี้ต้องแสดงให้เห็นถึงเหตุผลและวัตถุประสงค์ที่มีความสอดคล้องกับจุดมุ่งหมายของการพัฒนาที่ยั่งยืน  และวิสัยทัศน์การพัฒนาท้องถิ่น

๒.๓ การจัดลำดับความสำคัญของแนวทางการพัฒนา


ภายใต้ยุทธศาสตร์  จะมีแนวทางการพัฒนาที่หลากหลาย  ซึ่งล้วนแล้วแต่มีความจำเป็นในการ
ดำเนินการเพื่อบรรลุวัตถุประสงค์ของยุทธศาสตร์การพัฒนาทั้งสิ้น  แต่มีความสำคัญ ความจำเป็นเร่งด่วนมากน้อยแตกต่างกัน  ที่ประชุมตามข้อ ๒.๑ จะต้องร่วมกันจัดเรียงลำดับความสำคัญของแนวทางการพัฒนา การจัดลำดับความสำคัญดังกล่าว ไม่ได้หมายความว่าแนวทางการพัฒนาที่ถูกจัดลำดับความสำคัญอยู่ในลำดับหลังๆ  จะไม่ต้องนำมาปฏิบัติ  เพราะการที่จะกำหนดแนวทางการพัฒนาทุกแนวทาง ได้รับการพิจารณาแล้วว่าต้องดำเนินการ แต่ในห้วงระยะเวลาสามปีของแผนพัฒนาสามปีนั้นอาจมีแนวทางที่จำเป็นต้องนำมาเน้นการปฏิบัติ

วิธีการจัดลำดับความสำคัญ  มีหลายวิธี ตั้งแต่การ ประชุมตกลงกัน  หรือวิธีการลงคะแนนคัดเลือกโดยใช้บัตรลงคะแนน  เพื่อนำมารวมคะแนนและจัดลำดับ วิธีการจัดลำดับความสำคัญที่เป็นวิทยาศาสตร์อาจใช้วิธี  Rating  Scale  หรือวิธี  Strategic  Issues Graph หรือวิธีอื่นๆ ตามความเหมาะสม
๒.๔ การตัดสินใจเลือกแนวทางการพัฒนาในห้วงสามปี
หลังจากจัดลำดับแนวทางการพัฒนาแล้ว  ที่ประชุมจะตัดสินใจว่าจะนำแนวทางการพัฒนา
เหล่านั้นมาดำเนินการ  แต่ในการตัดสินใจเลือกนั้น  ควรจะได้วิเคราะห์ถึงความเป็นไปได้ในทางปฏิบัติเพราะในการจัดลำดับความสำคัญอาจใช้การตัดสินใจของแต่ละบุคคลเป็นหลัก  ดังนั้นเพื่อทบทวนและยืนยันการจัดลำดับว่ามีความเป็นไปได้ในทางปฏิบัติ  จริงหรือไม่  จึงควรนำแนวทางการพัฒนามาทำการวิเคราะห์จุดแข็ง  จุดอ่อน โอกาส และอุปสรรค ( SWOT Analysis ) อีกครั้ง

ขั้นตอนที่ ๔  การกำหนดวัตถุประสงค์ของแนวทางการพัฒนา


๑. หลังจากได้แนวทางการพัฒนาในช่วงสามปีแล้ว ให้ที่ประชุมร่วมกันพิจารณาคัดเลือกวัตถุประสงค์ของยุทธศาสตร์การพัฒนา  มาจัดทำเป็นวัตถุประสงค์ของแนวทางการพัฒนา  โดยพิจารณาคัดเลือกวัตถุประสงค์ของยุทธศาสตร์การพัฒนาจากแผนยุทธศาสตร์การพัฒนา  ที่สอดคล้องกับแนวทางการพัฒนาในช่วงสามปี  โดยนำวัตถุประสงค์ดังกล่าวมาจัดทำเป็นวัตถุประสงค์ของแนวทางการพัฒนาในช่วงสามปี




๒. ขั้นตอนนี้ ที่ประชุมจะร่วมกันพิจารณากำหนดโครงการหรือกิจกรรม การพัฒนา ที่จะต้องดำเนินตามแนวทางที่คัดเลือก  และโดยที่กิจกรรมที่จะดำเนินการย่อมมีความหลากหลาย  ซึ่งที่ประชุมจะต้องพิจารณาในประเด็นต่อไปนี้ด้วยคือ



๒.๑ พิจารณากิจกรรมที่ต้องดำเนินการเพื่อให้บรรลุวัตถุประสงค์ของแนวทางการพัฒนาที่กำหนดอย่างรอบคอบ เพื่อให้ได้โครงการหรือกิจกรรมที่ ครบถ้วน ซึ่งอาจจะมีทั้งโครงการหรือกิจกรรมที่องค์การบริหารส่วนตำบลดำเนินการเอง  โครงการหรือกิจกรรมที่ร่วมดำเนินการกับหน่วยงานอื่น  หรือโครงการหรือกิจกรรมที่หน่วยงานอื่นเป็นผู้ดำเนินการ



๒.๒ พิจารณาจัดลำดับความสำคัญของโครงการหรือกิจกรรม จะต้องพิจารณาทั้งภายใต้แนวทางเดียวกันและระหว่างแนวทางการพัฒนา



๒.๓ พิจารณาถึงความเชื่อมโยงของกิจกรรมทั้งในด้านกระบวนการการดำเนินงานและในด้านของผลการดำเนินการ เพื่อบรรจุกิจกรรมลงในปีต่างๆ ได้อย่างถูกต้องเหมาะสม
๒.๔ พิจารณาคัดเลือกโครงการหรือกิจกรรม
  
- จากความจำเป็นเร่งด่วน  
- ขีดความสามารถทางทรัพยากรการบริหารขององค์การบริหารส่วนตำบล
- ความเชื่อมโยงของกิจกรรม และระยะเวลาที่จะดำเนินการ

ขั้นตอนที่ ๕  การจัดทำรายละเอียดโครงการ / กิจกรรม การพัฒนา

คณะกรรมการสนับสนุนการจัดทำแผนพัฒนาท้องถิ่นพิจารณาคัดเลือกโครงการที่สอดคล้องกับแนวทางการพัฒนาในช่วงสามปี มาจัดทำรายละเอียดโครงการในด้านเป้าหมาย ผลผลิต ผลลัพธ์ งบประมาณ ระยะเวลา ผู้รับผิดชอบ และตัวชี้วัดความสำเร็จ โดยเน้นการศึกษารายละเอียดของกิจกรรมทีจะดำเนินการในปีแรกของแผนพัฒนาสามปี  เพื่อให้สามารถนำไปจัดทำงบประมาณรายจ่ายประจำปีได้ต่อไป

ขั้นตอนที่ ๖  การจัดทำร่างแผนพัฒนาสามปี
๑.  คณะกรรมการสนับสนุนการจัดทำแผนพัฒนาท้องถิ่นจัดทำร่างพัฒนาสามปี โดยมีเค้าโครง
ประกอบด้วย ๖ ส่วน ดังนี้

ส่วนที่ ๑ บทนำ

ส่วนที่ ๒ สภาพทั่วไปและข้อมูลพื้นฐานที่สำคัญขององค์การบริหารส่วนตำบล

ส่วนที่ ๓ สรุปผลการพัฒนาท้องถิ่นในปีที่ผ่านมา

ส่วนที่ ๔ ยุทธศาสตร์และแนวทางการพัฒนาในช่วงสามปี

ส่วนที่ ๕ บัญชีโครงการพัฒนา

ส่วนที่ ๖ การนำแผนพัฒนาสามปีไปสู่การปฏิบัติและการติดตามประเมินผล

๒.  คณะกรรมการสนับสนุนการจัดทำแผนการพัฒนาท้องถิ่น จัดเวทีประชาคมซึ่งประกอบด้วย คณะกรรมการพัฒนาท้องถิ่น ประชาคมท้องถิ่นและหน่วยงานที่เกี่ยวข้องเพื่อเสนอร่างแผนพัฒนาสามปีและรับฟังความคิดเห็นข้อเสนอแนะ  แล้วนำไปปรับปรุงแผนพัฒนาสามปีให้สมบูรณ์ต่อไป

๓.  คณะกรรมการสนับสนุนการจัดทำแผนพัฒนาท้องถิ่นนำร่างแผนพัฒนาสามปีที่ปรับปรุงแล้วเสนอคณะกรรมการพัฒนาท้องถิ่นเพื่อพิจารณา

ขั้นตอนที่ ๗  การอนุมัติและประกาศใช้แผนพัฒนาสามปี

๑. เสนอร่างแผนพัฒนาสามปีต่อสภาองค์การบริหารส่วนตำบลเพื่อให้ความเห็นชอบ

๒. เสนอร่างแผนพัฒนาสามปีที่ผ่านการเห็นชอบจากสภาองค์การบริหารส่วนตำบลต่อนายกองค์การบริหารส่วนตำบลเพื่อพิจารณาอนุมัติและประกาศใช้ให้แล้วเสร็จภายในเดือนมิถุนายน 

๓. เมื่อประกาศใช้แผนพัฒนาสามปีแล้วให้ผู้บริหารส่งแผนพัฒนาสามปีให้คณะกรรมการประสานแผนพัฒนาท้องถิ่นระดับอำเภอเพื่อดำเนินการต่อไป

๑.๕  ประโยชน์ของการจัดทำแผนพัฒนาสามปี
๑. การจัดทำแผนพัฒนาสามปี เป็นเครื่องมือที่จะช่วยให้องค์กรปกครองส่วนท้องถิ่นได้พิจารณาอย่างรอบคอบ ให้เห็นถึงความเชื่อมโยงระหว่างแนวทางการดำเนินงานต่างๆ ที่อาจมีความเชื่อมโยงและส่งผลทั้งในเชิงสนับสนุนและเป็นอุปสรรคต่อกัน  
๒. เพื่อให้องค์กรปกครองส่วนท้องถิ่นนำมาตัดสินใจกำหนดแนวทางการดำเนินงานและใช้ทรัพยากรการบริหารของท้องถิ่นอย่างมีประสิทธิภาพเพื่อให้เกิดประโยชน์สาธารณะสูงสุด  ซึ่งการช่วยในการบริหารจัดสรรการใช้งบประมาณขององค์กรปกครองส่วนท้องถิ่นเอง และแหล่งงบประมาณภายนอกให้เกิดประสิทธิภาพในการพัฒนารวมทั้งก่อให้เกิดมาตรการประหยัดงบประมาณรายจ่ายด้วย

๓. องค์การบริหารส่วนตำบลจะสามารถใช้งบประมาณที่มีอยู่อย่างจำกัดในการพัฒนาอย่างมีประสิทธิภาพและเป็นระบบ

๔. ช่วยให้เกิดการบริหารจัดการทรัพยากรทางการบริหาร ทั้งบุคลากรที่มีศักยภาพเต็มที่ เพียบพร้อมความรู้ ความสามารถ ทักษะในการปฏิบัติหน้าที่ ทัศนคติที่ดีต่อการทำงาน และการใช้วัสดุ อุปกรณ์ต่างๆอย่างคุ้มค่าที่สุด 


๕. แสดงแนวทางการพัฒนา วัตถุประสงค์มีลักษณะเฉพาะเจาะจงที่จะดาเนินการ ในห้วงระยะเวลาสามปี เพื่อความเชื่อมโยงต่อแผนยุทธศาสตร์การพัฒนาและการพัฒนาที่เกิดประสิทธิภาพอย่างเต็มศักยภาพ 

ส่วนที่ ๒
   สภาพทั่วไปและข้อมูลพื้นฐานขององค์การบริหารส่วนตำบลเปาะเส้ง
๒.๑  ประวัติความเป็นมา

ตำบลเปาะเส้ง  เป็นตำบลหนึ่งของอำเภอเมืองยะลา  แต่เดิมกล่าวได้ว่า ได้มีชาวจีนครอบครัวหนึ่ง  
มาตั้งหลักปักฐานเพื่อประกอบอาชีพเกษตรกรรม  และได้บุตรชายคนหนึ่ง มีชื่อว่า “เส้ง”  ต่อมาได้เกิดศรัทธาในพระพุทธศาสนาจึงได้สร้างวัดขึ้น  โดยแยกที่ของตนเองเป็นที่สร้างวัด  พอสร้างเสร็จแล้วชาวไทยพุทธได้อพยพมาตั้งบ้านเรือนมากขึ้น ซึ่งขณะนั้นที่ตำบลหน้าถ้ำมีมุสลิมอาศัยอยู่มาก และได้พบพระพุทธรูปในถ้ำ เมื่อชาวเปาะเส้งรู้ข่าวจึงได้ตกลงแลกเปลี่ยนที่ทำกินกัน  เพราะมุสลิมคิดว่าตนเองไม่นับถือการกราบไหว้พระพุทธรูป แล้วจะเอาเก็บไว้ทำไม มุสลิมที่อาศัยอยู่หน้าถ้ำจึงอพยพมาอยู่ที่เปาะเส้ง และชาวไทยพุทธที่อาศัยอยู่เปาะเส้งก็อพยพไปอยู่
หน้าถ้ำ ด้วยเหตุดังกล่าวชาวบ้านจึงเรียกตำบลว่า “ตำบลเปาะเส้ง” เพราะคำว่า “เปาะ” แปลว่า “พ่อ” ส่วน 
“เส้ง” เป็นชื่อบุตรของคนจีนดังกล่าว   

องค์การบริหารส่วนตำบลเปาะเส้ง  ตั้งอยู่หมู่ที่ ๑ ตำบลเปาะเส้ง อำเภอเมือง จังหวัดยะลา  ได้ยกฐานะเป็นองค์การบริหารส่วนตำบลเมื่อวันที่ ๒๓ กุมภาพันธ์ ๒๕๔๐ อยู่ห่างจากตัวจังหวัดยะลาตามเส้นทางหลวงแผ่นดินหมายเลข ๔๐๙ สายยะลา–สามแยกนาเกตุ ระยะทาง ๑๒ กิโลเมตร

      องค์การบริหารส่วนตำบลเปาะเส้ง ตั้งอยู่ทางทิศตะวันตกของอำเภอเมืองยะลา  อยู่ห่างจากที่ว่าการอำเภอเมืองยะลา  มีเนื้อที่ทั้งหมดประมาณ ๑๑.๐๐ ตารางกิโลเมตร หรือ ๖,๖๘๗.๕ ไร่ มีอาณาเขตติดต่อกับพื้นที่ใกล้เคียงดังนี้
 ๒.๒  สภาพทั่วไป

๑. ที่ตั้งและอาณาเขต  ที่ทำการองค์การบริหารส่วนตำบลเปาะเส้ง  ตั้งอยู่ทางทิศตะวันตกของอำเภอเมืองยะลา อยู่ห่างจากที่ว่าการอำเภอเมืองยะลาประมาณ ๑๒ กิโลเมตร มีเนื้อที่ทั้งหมดประมาณ ๑๑.๐๐  ตารางกิโลเมตร หรือ ๖,๖๘๗.๕  ไร่ มีอาณาเขตติดต่อกับพื้นที่ใกล้เคียง ดังนี้  

( ทิศเหนือ

ติดต่อกับ  
ตำบลลิดล  
  อำเภอเมืองยะลา 

( ทิศใต้

ติดต่อกับ  
ตำบลปุโรง
  กิ่งอำเภอกรงปินัง

     ( ทิศตะวันออก
ติดต่อกับ  
ตำบลหน้าถ้ำ
  อำเภอเมืองยะลา

 
     ( ทิศตะวันตก
ติดต่อกับ
ตำบลยะลา
  อำเภอเมืองยะลา






และตำบลละแอ
  อำเภอยะหา
แผนที่สังเขปตำบลเปาะเส้ง

๒. เขตปกครอง  ตำบลเปาะเส้งมีเขตปกครองรวมทั้งหมด ๔ หมู่บ้าน คือ 


( หมู่ที่ ๑  บ้านเปาะเส้ง   มีผู้นำชุมชน ดังนี้ 



 * นายอาแซ  ยามา

กำนันประจำตำบลเปาะเส้ง



 * นายซือกีพลี  สาและ  

สมาชิกสภา อบต. 



 * นายแวดาโอ๊ะ  ดูเซ็ง

สมาชิกสภา อบต.




 * นายมะหะมะ  โตะกาจิ
อีหม่ามประจำมัสยิด




( หมู่ที่ ๒  บ้านจืองา   มีผู้นำชุมชน ดังนี้ 
 * นายกูเละ  รงโซะ 

ผู้ใหญ่บ้าน



 * นายณรงค์ฤทธิ์  รงโซะ
สมาชิก อบต. (ประธานสภาฯ)



 * นายกูหะรง  รงโซะ

สมาชิก อบต.


 * นายกูมูหามะฮาซานี  รงโซะ
อีหม่ามประจำมัสยิด 





( หมู่ที่ ๓  บ้านกูแบปาแย   มีผู้นำชุมชน ดังนี้
 * นายการิยา  หะยีดอหะ
ผู้ใหญ่บ้าน



 * นายสือแมง  มะแซ

สมาชิก อบต. (รองประธานสภาฯ)



 * นายการิง  เจ๊ะซู

สมาชิก อบต.




 * นายดอรอแม  เจ๊ะนิ

อีหม่ามประจำมัสยิด 





( หมู่ที่ ๔  บ้านเนียง   มีผู้นำชุมชน ดังนี้  
 * นายดอเลาะแม  แวกาจิ
ผู้ใหญ่บ้าน



 * นายการิยา  จินตรา

สมาชิก อบต.




 * นายมะดือเร๊ะ  แวกาจิ   
สมาชิก อบต.


 * นายสะมะแอ  อิแต

อีหม่ามประจำมัสยิดยาแมะกูแบลีเต๊าะ

 * นายสะมะแอ  สะตาปอ
อีหม่ามประจำมัสยิดดารุลอามาน

๓. เนื้อที่  
 
    ตำบลเปาะเส้งมีพื้นที่ตำบลตามประกาศกระทรวงหมาดไทยประมาณ ๑๑.๐๐ ตารางกิโลเมตร หรือประมาณ ๖,๖๘๗.๕ ไร่

 
๔. สภาพภูมิประเทศ

    สภาพพื้นที่และลักษณะภูมิประเทศของตำบลเปาะเส้งเป็นที่ราบลุ่ม  ด้านทิศตะวันออกอยู่ในพื้นที่หมู่ที่ ๒ ทิศเหนือและทิศตะวันตกเป็นที่ราบ อยู่ในพื้นที่หมู่ที่ ๔ และหมู่ที่ ๑ มีหนองลูโบะปีแซ  ในหมู่ที่ ๔ และบึง
สาราแน  ในหมู่ที่ ๑  ส่วนด้านทิศใต้เป็นที่ราบค่อนข้างลุ่มเป็นเนินเขาเล็กน้อย  อยู่ในหมู่ที่  ๓  มีแหล่งน้ำธรรมชาติไหลผ่านคือคลองละแอ  เป็นแนวแบ่งเขตหมู่บ้าน  หมู่ที่ ๒ กับหมู่ที่ ๓ มีลำคลองสาขาไหลผ่าน มีแหล่งอนุรักษ์ที่สำคัญคือ สุสานที่ฝังศพเจ้าเมืองยะลาในสมัยก่อนตั้งอยู่ติดมัสยิดยาแมะลางาเปาะเส้งหมู่ที่ ๑ เป็นโบราณสถานสามารถศึกษาประวัติศาสตร์ของท้องถิ่นได้
 
๕. จำนวนหมู่บ้าน 

 

ลักษณะการตั้งบ้านเรือนของประชากรตำบลเปาะเส้งส่วนใหญ่เป็นแบบสังคมชนบท แยกเป็นกลุ่มบ้าน แต่ไม่หนาแน่นมากนักภายในบริเวณที่ทำกินของตนเอง รวมทั้งตามเส้นทางคมนาคม ปัจจุบันเมื่อชุมชนเจริญขึ้นและมีการตัดถนนเพิ่มขึ้น ทำให้การตั้งบ้านเรือนกระจายตัวออกไปทั่วตำบล จำนวนหมู่บ้านในเขตองค์การบริหารส่วนตำบลเปาะเส้งทั้งหมด ๔ หมู่บ้าน ได้แก่
หมู่ที่  ๑  บ้านเปาะเส้ง
หมู่ที่  ๒  บ้านจืองา
หมู่ที่  ๓  บ้านกูแบปาแย
หมู่ที่  ๔  บ้านเนียง 

๖. ประชากร  จำนวนประชากรในตำบลเปาะเส้ง  จากข้อมูลของสำนักทะเบียนราษฎร์ของอำเภอเมืองยะลา มีจำนวนทั้งสิ้น ๕,๑๙๒ คน จำแนกเป็นชาย ๒,๕๙๖ คน หญิง ๒,๕๙๖ คน และจำนวนครัวเรือนทั้งสิ้น ๑,๑๐๕ ครัวเรือน  ดังตาราง
	หมู่ที่
	หมู่บ้าน
	ชาย
	หญิง
	รวม
	จำนวนครัวเรือน

	๑
	   บ้านเปาะเส้ง
	๗๗๖
	๗๕๒
	๑,๕๒๘
	๓๐๗

	๒
	   บ้านจืองา
	๘๖๔
	๘๔๐
	๑,๗๐๔
	๓๔๔

	๓
	   บ้านกูแบปาแย
	๕๐๗
	๕๒๑
	๑,๐๒๘
	๒๒๑

	๔
	   บ้านเนียง
	๔๔๙
	๔๘๓
	๙๓๒
	๒๕๓

	รวมทั้งสิ้น
	๒,๕๙๖
	๒,๕๙๖
	๕,๑๙๒
	๑,๑๐๕


* ข้อมูลจากทะเบียนราษฎร์ ณ วันที่ ๓๑ ตุลาคม ๒๕๕๖  
๒.๓  สภาพทางเศรษฐกิจ  
        ๑. อาชีพ

ตำบลเปาะเส้งประชากรมีการศึกษาค่อนข้างต่ำและมีรายได้น้อย ราษฎรส่วนใหญ่ประกอบอาชีพเกษตรกรรมอยู่ประมาณ ร้อยละ ๔๕ ทำสวนยางพารา ร้อยละ ๓๕  และทำนาเพื่อใช้บริโภคในครัวเรือน อีกทั้งมีการทำสวนผลไม้ ค้าขาย และรับจ้างควบคู่กันไป
        ๒. หน่วยธุรกิจในเขตเขตองค์การบริหารส่วนตำบล
 
  - ปั๊มน้ำมัน  จำนวน   
๒  แห่ง
  
  - โรงสี       จำนวน
๓  แห่ง 
๒.๔  สภาพทางสังคม
        ๑. การศึกษา
            ( โรงเรียนประถมศึกษา จำนวน ๔ แห่ง ได้แก่ 
                 - โรงเรียนคุรุชนพัฒนา ตั้งอยู่ หมู่ที่ ๑ ระดับการศึกษาชั้นอนุบาล ๓ – ม.๓ (ขยายโอกาส)

 
       - โรงเรียนบ้านจืองา (สลากกินแบ่งสงเคราะห์ ๑๓๔) ตั้งอยู่ หมู่ที่ ๒ ระดับการศึกษาชั้นอนุบาล ๓ –  
 

ประถมศึกษาปีที่  ๖
 
       - โรงเรียนบ้านไทรงามตั้งอยู่ที่ หมู่ ๓ ระดับการศึกษาชั้นอนุบาล ๓ - ประถมศึกษาปีที่ ๖
 
        - โรงเรียนสามแยกบ้านเนียง ตั้งอยู่ หมู่ที่ ๔ ระดับการศึกษาชั้นอนุบาล ๓ - ประถมศึกษาปีที่ ๖
 
  ( ศูนย์พัฒนาเด็กเล็ก  จำนวน  ๑  แห่ง
 
  ( สถาบันปอเนาะ   จำนวน  ๑  แห่ง

 
  ( ที่อ่านหนังสือพิมพ์ประจำหมู่บ้าน  ๒  แห่ง
        ๒. สถาบันและองค์กรศาสนา
                 ประชากรในตำบลเปาะเส้ง นับถือศาสนาอิสลามร้อยละ ๙๕ และ นับถือศาสนาพุทธร้อยละ ๕ และมีศาสนสถาน ได้แก่
 
       -  มัสยิด  จำนวน  ๕  แห่ง 
  
       -  สุเหร่า  จำนวน  ๖  แห่ง
        ๓. จำนวนผู้สูงอายุและคนพิการ  
        ผู้สูงอายุและคนพิการในเขตองค์การบริหารส่วนตำบลเปาะเส้ง ที่ได้รับการช่วยเหลือตามนโยบายของรัฐบาล มีจำนวนดังนี้ 
	หมู่ที่
	หมู่บ้าน
	จำนวนผู้สูงอายุ (คน)
	จำนวนคนพิการ (คน)

	๑
	เปาะเส้ง
	๑๖๖
	๒๕

	๒
	จืองา
	๑๕๓
	๓๐

	๓
	กูแบปาแย
	๙๗
	๑๔

	๔
	บ้านเนียง
	๘๓
	๑๕

	รวม
	๔๙๙
	๘๔


        ๔. การสาธารณสุข 


 ตำบลเปาะเส้งมีสถานีอนามัยประจำตำบล จำนวน ๑ แห่ง ตั้งอยู่ หมู่ที่ ๔ (บ้านเนียง) มีเจ้าหน้าที่ประจำสถานีอนามัยจำนวน ๕ คน  เป็นสถานพยาบาลที่ให้บริการรักษาพยาบาลขั้นพื้นฐานให้แก่ประชาชนในตำบลเปาะเส้ง สำหรับผู้ป่วยที่มีอาการรุนแรงจะส่งตัวรักษาที่โรงพยาบาลศูนย์ยะลาต่อไป
๒.๕  การบริการพื้นฐาน
 
๑. การคมนาคม


ระดับอำเภอ
 
- ทางหลวงแผ่นดินหมายเลข ๔๐๙ สายยะลา – สามแยกนาเกตุ และทางหลวงแผ่นดินหมายเลข ๔๐๖๕   สายบ้านเนียง – ยะหา มีขนาดเขตทาง ๓๕  เมตร ผิวจราจรราดยาง  ๗  เมตร  ไหล่ทางข้างละ ๑.๕๐  เมตร


ระดับตำบล

- ถนน  รพช. ลาที – ยะหา ยล. ๑๑๐๐๘ แยกจากทางหลวงแผ่นดินหมายเลข ๔๐๙ สายยะลา – สามแยกนาเกตุ ในหมู่ที่ ๑ บ้านหน้าถ้ำ ตำบลหน้าถ้ำ ผ่านตำบลเปาะเส้งใน หมู่ที่  ๒  และ ๓

- ถนน  รพช. บ้านเนียง – บ้านกือยา  ยล. ๒๐๔๓  ระยะทาง ๗.๐๒๕  กิโลเมตร แยกจากทางหลวงแผ่นดินหมายเลข ๔๐๙ สายยะลา – สามแยกนาเกตุ ในหมู่ที่ ๔ บ้านเนียง
- ถนนโยธาธิการ บ้านจืองา – บ้านเปาะเส้ง  ระยะทาง ๒.๒๖๒ กิโลเมตร แยกจากถนน รพช. ลาที – ยะหา  ยล. ๑๑๐๐๘ ในหมู่ที่ ๒ บ้านจืองา มาจดกับถนน รพช. บ้านเนียง – บ้านจืองา ยล.๒๐๔๓  ในหมู่ที่ ๑ บ้านเปาะเส้ง

- การคมนาคมที่เชื่อมต่อระหว่างหมู่บ้านเป็นคอนกรีตและถนนลูกรัง

๒. การโทรคมนาคม


-  มีที่ทำการไปรษณีย์โทรเลข ๑ แห่ง

๓. การไฟฟ้า


การให้บริการไฟฟ้าแก่ประชาชนในตำบลพบว่าตำบลเปาะเส้งมีไฟฟ้าใช้ทุกหมู่บ้านแต่ยังไม่ครบ
ทุกหลังคาเรือน

๔. แหล่งน้ำธรรมชาติ


-  ลำน้ำ, ลำห้วย   
  จำนวน  ๔  แห่ง


-  บึง, หนองน้ำ และอื่นๆ  จำนวน  ๔  แห่ง
๒.๖  ศักยภาพในตำบล 


( ศักยภาพขององค์การบริหารส่วนตำบล
     ๑. จำนวนบุคลากร จำนวนบุคลากรในองค์การบริหารส่วนตำบลเปาะเส้ง ทั้งหมด  ๕๐  คน ดังนี้ 

( ฝ่ายบริหารท้องถิ่น 


จำนวน   ๔    คน 

( ฝ่ายนิติบัญญัติ (สภาท้องถิ่น) 

จำนวน   ๘    คน 

( พนักงานส่วนตำบลและลูกจ้างประจำ 
จำนวน   ๑๘  คน
( พนักงานจ้างตามภารกิจและจ้างทั่วไป 
จำนวน   ๗    คน
( พนักงานจ้างเหมาบริการ 

จำนวน   ๑๓  คน  
     แยกเป็นส่วนต่างๆ ดังนี้ 

( อัตรากำลังในสำนักปลัดองค์การบริหารส่วนตำบล  จำนวน  ๒๑  คน 

( อัตรากำลังในส่วนการคลัง       

   จำนวน  ๗    คน 

( อัตรากำลังในส่วนโยธา 


   จำนวน  ๖    คน  
( อัตรากำลังในส่วนการศึกษา


   จำนวน  ๒    คน
          ( อัตรากำลังในส่วนสาธารณสุข


   จำนวน  ๒    คน
     ๒. เครื่องมืออุปกรณ์ต่าง ๆ


- รถยนต์

๓
คัน


- เครื่องถ่ายเอกสาร
๑
เครื่อง


- เครื่องคอมพิวเตอร์
๑๕
เครื่อง


- เครื่องปริ๊นเตอร์
๑๕
เครื่อง


- เครื่องพิมพ์ดีด

๒
เครื่อง


- กล้องถ่ายรูป

๒
เครื่อง

๓. รายได้ - รายจ่าย ขององค์การบริหารส่วนตำบลเปาะเส้ง ประจำปีงบประมาณ   ๒๕๕๗
	รายได้

	ก. รายได้จากภาษีอากร

	   ๑.  หมวดภาษีอากร
	รวมเป็นเงิน
	๑๓,๕๑๘,๙๐๐
	บาท

	ข. รายได้ที่มิใช่ภาษีอากร

	   ๑.  หมวดค่าธรรมเนียม ค่าปรับ และใบอนุญาต      
	รวมเป็นเงิน
	๑,๕๐๐
	บาท

	   ๒.  หมวดรายได้จากทรัพย์สิน                          
	รวมเป็นเงิน
	๑๖๐,๐๐๐
	บาท

	   ๓.  หมวดรายได้จากสาธารณูปโภคและการพาณิชย์
	รวมเป็นเงิน
	-
	บาท

	   ๔.  หมวดรายได้เบ็ดเตล็ด                  
	รวมเป็นเงิน
	-
	บาท

	ค. รายได้จากทุน

	ง. เงินช่วยเหลือ
	
	
	

	   ๑.  หมวดเงินอุดหนุน
	รวมเป็นเงิน
	๙,๙๔๒,๒๘๔
	บาท

	รวมรายได้
	๒๓,๖๒๒,๖๘๔
	บาท


	รายจ่าย

	   ๑. รายจ่ายงบกลาง                          
	รวมเป็นเงิน
	๙๒๘,๘๐๔
	บาท

	   ๓. รายจ่ายประจำ
	รวมเป็นเงิน
	๑๙,๕๖๕,๘๘๐
	บาท

	   ๔.  รายจ่ายเพื่อการลงทุน                  
	รวมเป็นเงิน
	๓,๑๒๘,๐๐๐
	บาท

	รวมรายจ่าย
	๒๓,๖๒๒,๖๘๔
	บาท


๒.๗  ศักยภาพของชุมชนและพื้นที่
        ( จุดเด่นของพื้นที่ (ที่เอื้อต่อการพัฒนาตำบล)
                      - เป็นพื้นที่ที่ประชากรส่วนใหญ่ประกอบอาชีพทางด้านเกษตรกรรม โดยเฉพาะทำสวนยางพาราเป็นหลัก ซึ่งเป็นอาชีพที่ตลาดต้องการผลผลิตมาก ทำให้ปัจจุบันเกษตรกรมีรายได้ที่ดีขึ้น  

- พื้นที่ในชุมชนส่วนใหญ่เหมาะแก่การเพาะปลูกและการเลี้ยงสัตว์

- ในพื้นที่ยังคงมีความเป็นธรรมชาติที่สมบูรณ์

- ทุกชุมชนมีความสะดวกในเรื่องของคมนาคม

- มีขนบธรรมเนียมประเพณี และวัฒนธรรมที่หลากหลาย
 

      - เป็นชุมชนที่เคร่งครัด มีความเคารพนับถือผู้นำ และปฏิบัติตามหลักศาสนา และสืบทอดวัฒนธรรมประเพณีอันดีสืบต่อมาถึงปัจจุบัน

ส่วนที่ ๓
สรุปผลการพัฒนาท้องถิ่นในปีที่ผ่านมา
ผลการพัฒนาองค์การบริหารส่วนตำบลเปาะเส้ง ปี ๒๕๕๖

ผลการพัฒนาปี ๒๕๕๖ ขององค์การบริหารส่วนตำบลเปาะเส้งในภาพรวม การดำเนินการตามแผนงานโครงการไม่เป็นไปตามแผนงานที่ตั้งไว้ เนื่องจาก อบต. เป็น อบต. ที่มีรายได้น้อยและงบประมาณที่ผ่านมาก็มีน้อยกว่าที่ประมาณการไว้ เมื่อเทียบกับปัญหาความต้องการซึ่งมีจำนวนมาก ทำให้เกิดผลกระทบต่อโครงการ
ต่าง ๆ ที่ได้รับบรรจุไว้ในแผนพัฒนาหลาย ๆ โครงการที่ไม่สามารถนำมาปฏิบัติได้  เนื่องจากความต้องการของประชาชนในท้องถิ่นตามประเด็นปัญหาการพัฒนา อีกทั้งทำให้ทราบว่าทิศทางของปัญหาความต้องการของประชาชนส่วนมาก มุ่งเน้นที่จะแก้ไขปัญหาด้าน ความยากจน และการว่างงาน

ส่วนโครงการที่เกินศักยภาพที่ไม่สามารถดำเนินการเองได้ ก็จะของบประมาณจากหน่วยงานอื่น เพื่อขอสนับสนุนงบประมาณ ส่วนเงินงบประมาณที่มาจากรายได้ของ อบต. เองส่วนหนึ่งจึงจำเป็นต้องใช้จ่ายในรายจ่ายประจำ ซึ่ง อบต. พยายามใช้จ่ายอย่างประหยัดและให้เกิดประสิทธิภาพ และจะปรับปรุงการจัดเก็บรายได้ให้มีประสิทธิภาพและเพิ่มที่มาของแหล่งรายได้ให้มากขึ้นจากปีที่ผ่านมา เพื่อที่จะให้มีเงินงบประมาณสำหรับการพัฒนาให้มากที่สุด การพัฒนาขององค์การบริหารส่วนตำบลเปาะเส้งในด้านต่างๆ สามารถสรุปได้ดังนี้
 
     ๑. ยุทธศาสตร์การพัฒนาด้านการคมนาคม ประปา ระบบไฟฟ้าสาธารณะ
 
๑. ก่อสร้าง ปรับปรุง บำรุงรักษาถนนสะพาน ทางเท้า ท่อระบาย ร่องระบายน้ำ   คูส่งน้ำ 
 
๒. ก่อสร้าง ปรับปรุง บำรุงรักษา ระบบน้ำประปา บาดาล ของหมู่บ้าน
 
๓. ติดตั้งระบบไฟฟ้าสาธารณะขยายเขตไฟฟ้า
                ๒. ยุทธศาสตร์การพัฒนาด้านคุณภาพชีวิติ สุขภาพ และสิ่งแวดล้อม
๑. ส่งเสริมความเป็นอยู่ตลอดจนคุณภาพชีวิตของประชาชน
 
๒. จัดระบบ บำบัดน้ำเสีย ขยะมูลฝอย
                ๓. ยุทธศาสตร์การพัฒนาด้านเศรษฐกิจ ส่งเสริมอาชีพ
๑. พัฒนาและส่งเสริมอาชีพให้แก่ประชาชน
 
      ๔. ยุทธศาสตร์การพัฒนาด้านการศึกษา ศาสนาและวัฒนธรรม
๑. ส่งเสริมประชาชนทุกระดับได้รับการศึกษา
 
๒. เพิ่มช่องทางในการรับรู้ข่าวสาร

๓. ส่งเสริมจารีตประเพณี  ศาสนา  และวัฒนธรรม
๕. ยุทธศาสตร์การป้องกันบรรเทาสาธารณภัย รักษาความปลอดภัยในชีวิตและทรัพย์สิน

 
    ๑. ส่งเสริมรณรงค์ลดอุบัติเหตุบนท้องถนน
 
    ๒. ให้ความช่วยเมื่อเกิดเหตุภัยพิบัติ
๖. ยุทธศาสตร์การบริการสังคม สาธารณะ สังคมสงเคราะห์ ส่งเสริมคุณภาพชีวิต 
    ๑. ส่งเสริมให้ประชาชนทุกระดับมีร่างกายแข็งแรง
               ๒. ส่งเสริมการแข่งขันกีฬาตำบล

    ๓. ส่งเสริมการฝึกอบรมให้แก่ผู้นำชุมชนเกี่ยวกับโรคระบาดและโรคติดต่อ
๗.  ยุทธศาสตร์การพัฒนาด้านผู้สูงอายุ คนพิการ ผู้ด้อยโอกาส
     ๑.  การพัฒนาด้านผู้สูงอายุ ผู้ด้อยโอกาส ผู้พิการ
๘.  ยุทธศาสตร์การพัฒนาการการมีส่วนร่วมของประชาชน
     ๑. ส่งเสริมการมีส่วนร่วมของประชาชนในการพัฒนาท้องถิ่น
๙.  ยุทธศาสตร์การพัฒนาด้านการบริการ การจัดการ และศักยภาพของบุคลากร
     ๑.  ส่งเสริมการพัฒนาด้านการให้บริการ  และการบริหารงานในองค์กร
     ๒. ส่งเสริมการพัฒนาศักยภาพของบุคลากร
ศักยภาพของท้องถิ่น

ผลการวิเคราะห์ศักยภาพภายในชุมชนเพื่อประเมินสถานภาพการพัฒนาในปัจจุบันและโอกาสการพัฒนาในอนาคต ด้วยเทคนิค SWOT Analysis ซึ่งพิจารณาจากสภาพแวดล้อมทั้งภายในและภายนอกองค์กร ได้แก่ สภาพแวดล้อมด้านเศรษฐกิจ ด้านสังคม ด้านการเมืองการปกครอง และด้านทรัพยากรธรรมชาติและสิ่งแวดล้อม ผลปรากฏดังนี้

( จุดแข็ง (Strength)
  ๑. เป็นองค์การบริหารส่วนตำบลที่มีความพร้อมทางด้านบริการ โครงสร้างพื้นฐาน และมีขีด 
     ความสามารถในการให้บริการสาธารณะแก่ประชาชน
 
       ๒. ภายในเขตองค์การบริหารส่วนตำบลเปาะเส้งเป็นที่ตั้งของธุรกิจการค้าการให้บริการ
  ๓. มีวัฒนธรรมที่เป็นอัตลักษณ์ของท้องถิ่น โดยเฉพาะมีความเคร่งในศาสนาและหลักการปฏิบัติ 
  ๔. ประชาชน ชุมชน องค์กรเอกชนให้การสนับสนุน ส่งเสริม ตรวจสอบ ติดตามการดำเนินงานของ
      องค์การบริหารส่วนตำบล
  ๕. องค์การบริหารส่วนตำบลเปาะเส้งเป็นภูมินิเวศน์ที่เหมาะสมที่จะเป็นท้องถิ่นน่าอยู่และน่าอาศัย
  ๖. องค์การบริหารส่วนตำบลเปาะเส้งเป็นที่รู้จักของคนทั่วไป
  ๗. ประชาชนให้ความร่วมมือและมีส่วนร่วมในการพัฒนาท้องถิ่น
  ๘. คนตำบลเปาะเส้งมีความภูมิใจในความเป็นคนเปาะเส้ง

( จุดอ่อน (weakness)


๑. เยาวชนในพื้นที่ไม่ได้รับการศึกษาอย่างเหมาะสม   


๒. ประชาชนยังขาดความรู้ความเข้าใจเกี่ยวกับการประกอบอาชีพ 


๔. ความร่วมมือของประชาชนในท้องถิ่นมีน้อย 


๕. ปัญหาการแพร่ระบาดของยาเสพติดในกลุ่มวัยรุ่น

๖. เหตุการณ์ความไม่สงบในพื้นที่เกิดขึ้นอยู่เสมอ

๗. ประชาชนขาดความกระตือรือร้นในการช่วยเหลือตนเอง

๘. คุณภาพชีวิตของคนในชุมชนอยู่ในเกณฑ์ที่ต่ำกว่ามาตรฐาน

๙. ระบบประปายังไม่สมบูรณ์
 
๑๐. ประชาชนให้ข้อมูลแก่ภาครัฐที่ไม่ตรงกับความจริง
๑๑. ปัญหาการคมนาคมขนส่งที่จะรองรับการเดินทางของประชาชนระหว่างหมู่บ้าน

๑๒. ปัญหาการทำนา เนื่องจากขาดระบบชลประทานที่ดี ทำให้ขาดน้ำ จนไม่สามารถทำนาได้
๑๓. ปัญหาการใช้ทรัพยากรธรรมชาติและการทำลายสิ่งแวดล้อมในเขตองค์การบริหารส่วนตำบลที่
      เพิ่มมากขึ้น ส่งผลให้ปริมาณขยะ ปัญหาน้ำเสีย และปัญหามลพิษทางอากาศมีปริมาณเพิ่มมากขึ้น
      อันจะเป็นสาเหตุการทำลายภาพพจน์ของท้องถิ่น และส่งผลต่อสุขภาพของประชาชนในท้องถิ่น
๑๔. องค์การบริหารส่วนตำบลขาดการสนับสนุนงบประมาณในการดำเนินโครงการขนาดใหญ่
๑๕. องค์การบริหารส่วนตำบลขาดการจัดระเบียบของท้องถิ่น  และขาดการบังคับใช้อย่างเคร่งครัด

( โอกาส (Opportunity)
 ๑. รัฐธรรมนูญแห่งราชอาณาจักรไทย พ.ศ.๒๕๕๐ ให้การสนับสนุนการดำเนินงานของท้องถิ่นไม่ว่าจะ
     เป็นการพัฒนาด้านเศรษฐกิจท้องถิ่น ระบบสาธารณูปโภค และสาธารณูปการ เป็นต้น
 ๒. พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น 
    พ.ศ.  ๒๕๔๒ กำหนดให้องค์กรปกครองส่วนท้องถิ่นมีอำนาจหน้าที่ในการจัดระบบบริการ
    สาธารณะเพื่อประโยชน์ของประชาชนในท้องถิ่น
 ๓. รัฐบาลสนับสนุนให้แต่ละท้องถิ่นมีบทบาทในการอนุรักษ์ฟื้นฟูเผยแพร่และถ่ายทอดวัฒนธรรม   
     ประเพณี  และภูมิปัญญาท้องถิ่นมากขึ้น
 ๔. พระราชบัญญัติการศึกษาแห่งชาติ พ.ศ.๒๕๔๒ สนับสนุนให้มีการจัดการศึกษาที่สอดคล้องกับ
     ความต้องการของประชาชนในท้องถิ่นอย่างเท่าเทียมกันและทั่วถึง

๕. ภาครัฐมีโครงการพัฒนาต่างๆ เป็นจำนวนมากเพื่อแก้ปัญหาความยากจน 


๖. เป็นตำบลที่อยู่ใกล้ตัวอำเภอเหมาะแก่การประกอบธุรกิจและทำการค้า 


๗. รัฐบาลให้การสนับสนุนในเรื่องการศึกษาตั้งแต่ระดับก่อนวัยเรียนจนถึงปริญญาตรี 


๘. ภาครัฐสนับสนุนให้ทุกหน่วยงานราชการมีคนในพื้นที่ปฏิบัติงาน

๙.  มีสภาพพื้นที่ ที่เอื้อต่อการพัฒนา


( อุปสรรค (Threat)
 ๑. สภาวการณ์ทางเศรษฐกิจในระดับประเทศในระดับภูมิภาคส่งผลต่อการพัฒนาท้องถิ่น
 ๒. การขยายตัวของชุมชนและการเพิ่มขึ้นของจำนวนประชากรภายในเขตตำบลส่งผลให้ประชาชนมี 
 ๓. ระดับความต้องการในการบริการสาธารณะตอบสนองต่อความต้องการของประชาชนได้อย่าง
     ครอบคลุมและทั่วถึง
 ๔. ความทันสมัยและกระแสวัฒนธรรมต่างชาติทำให้ประชาชนในท้องถิ่นลืมรากฐานทางวัฒนธรรมที่
     มีอยู่ และหันไปนิยมวัฒนธรรมการบริโภคมากขึ้น
 ๕. โครงสร้างของประชาชนในภาพรวมของเขตตำบลเปาะเส้งไม่เอื้อต่อการพัฒนา

๖. ประชาชนไม่เชื่อมั่นในระบบราชการ


๗. ความยากจนจึงทำให้เด็กไม่ได้รับการศึกษา

๘. ประชาชนมีหนี้สินเกือบทุกครัวเรือน 


๙. ค่าตอบแทนในพื้นที่ต่ำจึงส่งผลให้คนในพื้นที่ ออกทำงานนอกพื้นที่ โดยเฉพาะประเทศมาเลเซีย

๑๐. ปัญหาการลักเล็กขโมยน้อยในชุมชน

๑๑. ขาดความปลอดภัยในชีวิต เนื่องจากมีความไม่สงบในพื้นที่

๑๒. ประชาชนไม่มั่นใจในนโยบายของรัฐบาลและผู้บริหาร

๑๓. ประชาชนขาดความรู้เกี่ยวกับกฎหมายการเมืองการบริหาร

๑๔. ประชาชนไม่ให้ความสำคัญกับการอนุรักษ์ทรัพยากรธรรมชาติและสิ่งแวดล้อม
ส่วนที่ ๔

ยุทธศาสตร์และแนวทางการพัฒนาในช่วงสามปี
๑.  วิสัยทัศน์การพัฒนาองค์การบริหารส่วนตำบลเปาะเส้ง
(  วิสัยทัศน์ในการพัฒนาท้องถิ่น

องค์การบริหารส่วนตำบลเปาะเส้ง ได้กำหนดวิสัยทัศน์เพื่อเป็นสภาพการณ์ในอุดมคติซึ่งเป็นจุดมุ่งหมายและคาดหวังที่จะให้เกิดขึ้นหรือบรรลุในอนาคตข้างหน้า ตำบลเปาะเส้งเป็นตำบลขนาดเล็กที่มีประชากรอาศัยอยู่ค่อนข้างหนาแน่น และคาดการณ์ว่าในอนาคตต้องเป็นชุมชนที่สงบสุข น่าอยู่ และมีระบบเศรษฐกิจที่ดีจึงได้กำหนด วิสัยทัศน์ ดังนี้
               “ ชุมชนน่าอยู่  เศรษฐกิจพอเพียง  สังคมมีคุณธรรม ”


(  พันธกิจ 
     ๑. การพัฒนาด้านการคมนาคม ประปา และระบบไฟฟ้าสาธารณะ
     ๒. การพัฒนาด้านคุณภาพชีวิติ   และ การศึกษาตลอดชีวิต
     ๓. การพัฒนาด้านเศรษฐกิจ  
     ๔. การป้องกันบรรเทาสาธารณภัย  และรักษาความปลอดภัยในชีวิตและทรัพย์สิน
     ๕. การพัฒนาด้านแหล่งน้ำและทรัพยากรธรรมชาติ
     ๖. การพัฒนาด้านการมีส่วนร่วม  การบริหาร  การจัดการ  และศักยภาพของบุคลากร

(  จุดมุ่งหมายเพื่อการพัฒนา
     ๑. การจัดการทรัพยากรธรรมชาติ และสิ่งแวดล้อมให้มีสภาพที่ดีขึ้น
               ๒. ประชาชนมีคุณภาพการศึกษาที่ดีขึ้น
               ๓. ประชาชนได้ประกอบอาชีพเพื่อเพิ่มรายได้
               ๔. ประชาชนมีความปลอดภัยในชีวิตและทรัพย์สิน
               ๕. ระบบการคมนาคมสะดวก
               ๖. มีการป้องกันและแก้ไขปัญหายาเสพติดที่มีประสิทธิภาพ
               ๗. ประชาชนมีคุณภาพชีวิต และสุขภาพอนามัยที่ดีถ้วนหน้า
              
(  เป้าหมายเพื่อการพัฒนา
 
๑. เพื่อพัฒนาระบบน้ำในพื้นที่ให้สอดคล้องกับความต้องการของราษฎร  ในการนำแหล่งน้ำ
 
    ธรรมชาติมาใช้ในการเกษตรกรรม  และการอุปโภคบริโภค
             
๒. เพื่อเสริมสร้างความปลอดภัยในชีวิตและทรัพย์สิน
             
๓. เพื่อลดจำนวนหมู่บ้านยากจน  และเพิ่มรายได้แก่ครอบครัวยากจน
             
๔. เพื่อพัฒนาให้เด็ก  เยาวชน  ในตำบล  จบการศึกษาภาคบังคับ
             
๕. เพื่อพัฒนาระบบการขนส่งทางบกให้ดีขึ้น
             
๖. เพื่อลดปัญหาการแพร่ระบาดของยาเสพติด
             
๗. เพื่อพัฒนาให้ประชาชนและชุมชนสุขภาพอนามัยที่ดี  ปราศจากโรคติดต่อ 
๒.  ยุทธศาสตร์และแนวทางการพัฒนาในช่วงสามปี
      ๒.๑ ยุทธศาสตร์และแนวทางการพัฒนาองค์การบริหารส่วนตำบลเปาะเส้ง 

	ยุทธศาสตร์การพัฒนา
	แนวทางการพัฒนา
	โครงการ

	๑.  ยุทธศาสตร์การพัฒนาด้านกาคมนาคม  ประปา  และระบบไฟฟ้าสาธารณะ

	๑.  ก่อสร้าง บุกเบิก ปรับปรุง บำรุงรักษาถนน สะพาน ทางเท้า ท่อระบาย ร่องระบายน้ำ  และคูส่งน้ำ 

๒.  ก่อสร้าง ปรับปรุง บำรุงรักษา ระบบน้ำประปา บาดาล ของหมู่บ้าน
๓.  ติดตั้งระบบไฟฟ้าสาธารณะและขยายเขตไฟฟ้า
๔. พัฒนาและปรับปรุงระบบจราจร
	๑.  ก่อสร้างถนน คสล. ลาดยาง

๒.  ก่อสร้างถนนและท่อระบายน้ำ
๓. บุกเบิกถนน คสล.
๔.  สร้างถนนถมดิน  ลงลูกรัง   ลงหินคลุก
๕.  ปรับปรุงซ่อมแซมถนนลงลูกรัง  หินคลุก

๖.  ก่อสร้างร่องระบายน้ำ  คูส่งน้ำ

๗.  ซ่อมแซมถนน  คสล.

๑.  ก่อสร้างระบบประปา
๒.  บำรุงรักษา ระบบประปา
๓.   ปรับปรุงซ่อมแซมระบบประปาบาดาล
๑.  ติดตั้งระบบไฟฟ้าสาธารณะ
๒.  บำรุงรักษา ระบบไฟฟ้าสาธารณะ
๓.  การขยายเขตไฟฟ้า
๑.  ติดตั้งระบบจราจรในหมู่บ้าน


	ยุทธศาสตร์การพัฒนา
	แนวทางการพัฒนา
	โครงการ

	๒.  ยุทธศาสตร์การพัฒนาด้านคุณภาพชีวิติ สุขภาพ และสิ่งแวดล้อม
๓.  ยุทธศาสตร์การพัฒนาด้านเศรษฐกิจ  และส่งเสริมอาชีพ
๔.  ยุทธศาสตร์การพัฒนาด้านการศึกษา ศาสนา และวัฒนธรรม

	๑.  ส่งเสริมความเป็นอยู่ตลอดจนคุณภาพชีวิตของประชาชน
๒.  จัดระบบ บำบัดน้ำเสีย และ
 ขยะมูลฝอย
๑.  พัฒนาและส่งเสริมอาชีพให้แก่ประชาชน
๒. ส่งเสริมระบบเศรษฐกิจชุมชนและ
ผลิตภัณฑ์ในท้องถิ่น
๑.  ส่งเสริมด้านการศึกษาในทุกระดับ
๒.  ส่งเสริมจารีตประเพณี  ศาสนา  และวัฒนธรรม 

	๑.  รณรงค์และประชาสัมพันธ์เพื่อสร้างจิตสำนึกให้อนุรักษ์ทรัพยากรธรรมชาติและสิ่งแวดล้อม
๒.  ฝึกอบรมอาสาสมัครอนุรักษ์ทรัพยากร ธรรมชาติและสิ่งแวดล้อม
๓.  รณรงค์การจัดหมู่บ้านให้เป็นเมืองน่าอยู่
๔.  ส่งเสริมด้านสุขภาพของประชาชน
๑.  จัดระบบ บำบัดน้ำเสีย
๒.  จัดระบบขยะมูลฝอย
๑.   ปุ๋ยหมักชีวภาพ
๒.  รณรงค์ปลูกผักปลอดสารพิษ
๓.  ส่งเสริมอาชีพตามแนวพระราชดำริ 
๔.   ฝึกอบรมอาชีพให้แก่ประชาชน และถ่ายทอดเทคโนโลยี
๕.   ส่งเสริมอาชีพให้แก่ประชาชนในตำบล  เช่น จัดหาสถานที่จำหน่าย  
๖.   ส่งเสริมกลุ่มอาชีพสตรีภายในตำบล
๑.   ส่งเสริมระบบเศรษฐกิจชุมชน  
๒.   สนับสนุนผลิตภัณฑ์ในท้องถิ่น 
๑.   ส่งเสริมการศึกษาของประชาชนทุกระดับ
๒.   ส่งเสริมด้านการศึกษาแก่เด็กและเยาวชน
๑.   ส่งเสริมด้านประเพณีและวัฒนธรรมระดับตำบล อำเภอ จังหวัด
๒.  ส่งเสริมวัฒนธรรมทางศาสนา   รัฐพิธี
๓.  ส่งเสริมสนับสนุนงานด้านพิธีกรรมทางศาสนาของหมู่บ้าน 


	ยุทธศาสตร์การพัฒนา
	แนวทางการพัฒนา
	โครงการ

	๕.  ยุทธศาสตร์ด้านการป้องกันบรรเทาสาธารณภัย  รักษาความปลอดภัยในชีวิตและทรัพย์สิน

๖.  ยุทธศาสตร์การพัฒนาด้าน
การบริการสังคม  สาธารณะ  สังคมสงเคราะห์  และส่งเสริมคุณภาพชีวิต 

	๓.  ส่งเสริมสนับสนุนการพัฒนาคุณธรรมจริยธรรมของเด็ก เยาวชน 
และประชาชน
๑.  ส่งเสริมรณรงค์ลดอุบัติเหตุบนท้องถนน
๒.  ให้ความช่วยเมื่อเกิดเหตุภัยพิบัติ

๑.  ส่งเสริมให้เด็ก เยาวชน และประชาชน มีร่างกายที่แข็งแรง  
๒.  ส่งเสริมการแข่งขันกีฬาตำบลและระดับ อำเภอ  จังหวัด

๓.  ส่งเสริมการฝึกอบรมให้แก่ผู้นำชุมชนเกี่ยวกับโรคระบาด  โรคติดต่อ  และสารเสพติด  

	๑.  ส่งเสริมด้านคุณธรรมและจริยธรรม
๒.  สนับสนุนโครงการค่ายแก่เด็กและเยาวชน
๑.   รณรงค์ลดอุบัติเหตุในท้องถนน
๒.   สร้างและส่งเสริมการฝึกอบรม อปพร.และผู้นำ
๓.   สนับสนุนสารเคมีดับเพลิง
๑.   ช่วยเหลือประชาชนเมื่อเกิดเหตุภัยพิบัติ
๑.  จัดหาอาหารเสริม(นม)สำหรับนักเรียนก่อนเกณฑ์
๒.  จัดอาอาหารเสริม(นม)ให้แก่นักเรียน ในเขตตำบล 

๓.   อาหารกลางวันสำหรับนักเรียนก่อนเกณฑ์  และเด็กนักเรียน  ศพฐ. และศาสนา ในเขตตำบล

๔.  ส่งเสริมการเรียนรู้ของเด็กเยาวชนและประชาชน
๑.   ส่งเสริมการกีฬาในระดับหมู่บ้าน  ตำบล  อำเภอ จังหวัด

๒.   จัดการแข่งขันกีฬาในระดับ  ตำบล  อำเภอ
๓.   จัดฝึกอบรมให้กับเยาวชนในชุมชน
๔.   จัดหา วัสดุ อุปกรณ์กีฬา  สถานที่ก่อสร้างสนามกีฬา
๑.  สนับสนุนการอบรมแก่เด็ก  เยาวชนและผู้นำชุมชน
๒.  สนับสนุนสภาเด็กและเยาวชน
๓.  อุดหนุน  อสม.  ในตำบล 
๔.  จัดหาวัสดุ  ครุภัณฑ์  ป้องกัน  และกำจัดโรคติดต่อ


	ยุทธศาสตร์การพัฒนา
	แนวทางการพัฒนา
	โครงการ

	๗.  ยุทธศาสตร์การพัฒนาด้านผู้สูงอายุ คนพิการ และผู้ด้อยโอกาส  
๘.  ยุทธศาสตร์การพัฒนาด้านการการมีส่วนร่วมของประชาชน
๙.  ยุทธศาสตร์การพัฒนาด้านการบริหาร  การจัดการ  และศักยภาพของบุคลากร

	๔.  ส่งเสริมด้านการพัฒนาสตรีและครอบครัว
๑.  การพัฒนาด้านผู้สูงอายุ  ผู้ด้อย โอกาส ผู้พิการ  
๑.  ส่งเสริมการมีส่วนร่วมของประชาชนในด้านการเมือง  และการพัฒนาท้องถิ่น
๑.  ส่งเสริมการพัฒนาด้านการให้บริการ  และการบริหารงานในองค์กร ฯลฯ
๒.  ส่งเสริมการพัฒนาศักยภาพของบุคลากร
	๑.  สนับสนุนส่งเสริมการป้องกันและแก้ไขปัญหาครอบครัว  เช่น การพัฒนาศักยภาพแก่ครอบครัว สตรี  ในทุก ๆ ด้าน  
๑.  ส่งเคราะห์วันผู้สูงอายุ  คนพิการ ฯลฯ
๒.  มอบทุนการศึกษา
๓.  ก่อสร้างบ้านผู้ยากไร้ (บ้านเทิดไทฯ)
๑.   ประชาคมหมู่บ้าน
๒.  อบต.พบประชาชน
๓.  โครงการส่งเสริมสนับสนุนการทำงานเป็นระบบเครือข่ายทุกภาคส่วน
๑.  ส่งเสริมการให้บริการที่ทันสมัยและการให้บริการประชาชน
๒.  จัดหา  วัสดุ  พัสดุ  ครุภัณฑ์ในการบริหารงาน
๑.  ส่งเสริม  การศึกษา  อบรม  และทัศนศึกษา  



     ๒.๒ ยุทธศาสตร์การพัฒนาและแนวทางการพัฒนาท้องถิ่นในจังหวัดยะลา 
	ยุทธศาสตร์การพัฒนา
	แนวทางการพัฒนา

	๑. การพัฒนาองค์กร 
	๑. เพิ่มศักยภาพการบริหารจัดการให้มีประสิทธิภาพ
๒. ส่งเสริมและพัฒนาบุคลากรให้มีศักยภาพ
๓. ส่งเสริมและสนับสนุนให้ประชาชนเข้ามามีส่วนร่วมในการ
    พัฒนาท้องถิ่น

	๒. การพัฒนาคุณภาพชีวิตของประชาชน
	๑. ส่งเสริมและสนับสนุนการเกษตร ปศุสัตว์ ตามหลักปรัชญา 
    เศรษฐกิจพอเพียง 
๒. ส่งเสริมการดำเนินชีวิตตามแนวทางปรัชญาเศรษฐกิจพอเพียง
๓. เสริมสร้างสุขอนามัยและสวัสดิการสังคมให้แก่ประชาชน
๔. ส่งเสริมและสนับสนุนการศึกษาและการกีฬาให้มีคุณภาพ
๕. เสริมสร้างการป้องกันและบรรเทาสาธารณภัย
๖. ส่งเสริมและสนับสนุนผู้สูงอายุ ผู้ด้อยโอกาส ผู้เสียโอกาส และผู้
    พิการให้สามารถดำรงชีวิตอย่างมีเกียรติและมีศักดิ์ศรี
๗. ส่งเสริมและสนับสนุนการอนุรักษ์ ศาสนา ศิลปะ วัฒนธรรม 
    ขนบธรรมเนียม จารีตประเพณี และภูมิปัญญาท้องถิ่น
๘. ส่งเสริมและสนับสนุนการอนุรักษ์และการจัดการทรัพยากร 
    ธรรมชาติและสิ่งแวดล้อม
๙. ส่งเสริมและสนับสนุนความสงบเรียบร้อย ความปลอดภัยใน
    ชีวิตและทรัพย์สินของประชาชน

	๓. การพัฒนาเศรษฐกิจ
	๑. ส่งเสริมและพัฒนาการท่องเที่ยวจังหวัดยะลา
๒. พัฒนาและปรับปรุงโครงสร้างพื้นฐาน ระบบสาธารณูปโภค สาธารณูปการ เพื่อรองรับการขยายตัวของเศรษฐกิจ
๓. ส่งเสริมการกระตุ้นเศรษฐกิจ


     ๒.๓ ยุทธศาสตร์การพัฒนาจังหวัดยะลา
 
( วิสัยทัศน์จังหวัดยะลา   



“ยะลาเมืองน่าอยู่     คู่สันติสุข”
 
( ยุทธศาสตร์การพัฒนาจังหวัดยะลา 
โดยมีประเด็นยุทธศาสตร์การพัฒนาจังหวัด จำนวน ๓ ประเด็นยุทธศาสตร์ คือ 
1. เสริมสร้างความยั่งยืนทางด้านเศรษฐกิจ
โดยมีกลยุทธ์
1.1 การพัฒนาศักยภาพเกษตรกร ระบบการผลิต และการบริหารจัดการ ผลผลิต ผักปลอดสารพิษ และไม้ผลเศรษฐกิจ เพื่อเพิ่มขีดความสามารถในการแข่งขัน
1.2 ส่งเสริมพัฒนาสินค้าและบริการ ฮาลาลผลิตภัณฑ์ชุมชนและท้องถิ่น OTOP ที่มีศักยภาพของจังหวัดเพื่อส่งออกในตลาดอาเซียน
1.3 ส่งเสริมสนับสนุนการรวมกลุ่มผู้ผลิต และผู้แปรรูปยางพาราให้มีประสิทธิภาพโดยการนำองค์ความรู้ และเทคโนโลยี มาใช้เพื่อเพิ่มผลลผลิตและเป็นมิตรกับสิ่งแวดล้อม
1.4 ส่งเสริมและพัฒนาการท่องเที่ยวให้มีศักยภาพเพื่อรองรับการเข้าสู่ประชาคมเศรษฐกิจอาเซียน
1.5 ส่งเสริม สนับสนุนการลงทุนโดยสร้างความเชื่อมั่นกระตุ้นเศรษฐกิจในพื้นที่ การพัฒนาด้านการตลาด การค้าชายแดนแก่ผู้ผลิตและผู้ประกอบการและพัฒนาเศรษฐกิจเชิงสร้างสรรค์
1.6 ส่งเสริม สนับสนุนให้มีแรงงานอย่างพอเพียงในภาคการผลิตและการบริการพร้อมทั้งพัฒนาทักษะและยกระดับฝีมือแรงงานรองรับประชาคมอาเซียน
1.7 ส่งเสริมพลังงานทดแทนและการอนุรักษ์พลังงาน
1.8 พัฒนาระบบโครงข่ายคมนาคม ขนส่งสินค้า และบริการจัดการโลจิสติกส์เพื่อรองรับการเปิดประชาคมอาเซียน
2. เสริมสร้างยะลาสันติสุข
2.1 สร้างความเข้าใจและอำนวยความเป็นธรรม
2.2 ปฏิบัติการจิตวิทยาเชิงรุก
2.3 ส่งเสริมการมีส่วนร่วมของประชาชน
2.4 เพิ่มประสิทธิภาพการป้องกันและปราบปราม
2.5 เพิ่มประสิทธิภาพการบริหารจัดการภาครัฐ
3. พัฒนาคุณภาพชีวิต
๓.๑ พัฒนาคุณภาพการศึกษาและกีฬา
๓.๒ ส่งเสริมสนับสนุนการปฏิบัติงานเชิงรุกของเจ้าหน้าที่ร่วมกับภาคีเครือข่ายในการแก้ไขปัญหาสาธารณสุขในทุกกลุ่มวัย
๓.๓ ส่งเสริมความรู้/ทักษะ พัฒนาศักยภาพและฟื้นฟูสภาพจิตใจของผู้ที่ได้รับผลกระทบจากเหตุการณ์ความไม่สงบ และผู้ด้อยโอกาสให้สามารถพึ่งพาตนเองได้
๓.๔ เสริมสร้างความเข้มแข็งและการมีส่วนร่วมของชุมชน องค์กรปกครองส่วนท้องถิ่นและเครือข่ายในการจัดการทรัพยากรธรรมชาติและสิ่งแวดล้อม













 


๒๗





ยุทธศาสตร์การพัฒนาขององค์การบริหารส่วนตำบลเปาะเส้ง





๓.  แผนที่ยุทธศาสตร์





วิสัยทัศน์





พันธกิจ





๒. ประชาชนมีคุณภาพชีวิต และสุขภาพอนามัยที่ดีถ้วนหน้า








๑. ระบบการคมนาคมสะดวก








๔. ประชาชนได้ประกอบอาชีพเพื่อเพิ่มรายได้








๖. ประชาชนมีความปลอดภัยในชีวิตและทรัพย์สิน


 





๕. ประชาชนมีคุณภาพการศึกษา�ที่ดีขึ้น


 





๓. การจัดการทรัพยากรธรรมชาติ และสิ่งแวดล้อมให้มีสภาพที่ดีขึ้น





๗. มีการป้องกันและแก้ไขปัญหายาเสพติดที่มีประสิทธิภาพ








เป้าประสงค์





๙. ด้านการบริหาร  การจัดการ  และศักยภาพของบุคลากร





๓. ด้านเศรษฐกิจ  และส่งเสริมอาชีพ





๔. ด้านการ ศึกษา ศาสนา และวัฒนธรรม





๒. ด้านคุณภาพชีวิติ สุขภาพ และสิ่งแวดล้อม





๑. ด้านการคมนาคม ประปา  และระบบไฟฟ้าสาธารณะ


พที่ดีขึ้น





๕. ด้านการป้องกันบรรเทาสาธารณภัย  รักษาความปลอดภัยในชีวิตและทรัพย์สิน





๖. ด้านการบริการสังคม  สาธารณะ  สังคมสงเคราะห์  และส่งเสริมคุณภาพชีวิต





๗. ด้านผู้สูงอายุ �คนพิการ และผู้ด้อยโอกาส





๘. ด้านการมีส่วนร่วมของประชาชน





ยุทธศาสตร์





๑. ส่งเสริมการมีส่วนร่วมของประชาชน        ในด้านการเมือง และการพัฒนาท้องถิ่น





๑. ส่งเสริมการพัฒนาด้านการให้บริการและการบริหารงานในองค์กร�๒. ส่งเสริมการพัฒนาศักยภาพของบุคลากร





๑. การพัฒนาด้านผู้�สูงอายุ  คนพิการ          และผู้ด้อย�โอกาส





๑. ส่งเสริมการออกกำลังกายและ�การแข่งขันกีฬา 


๒. ส่งเสริมการการป้องกัน รักษาควบคุมโรค ตลอดจนการพัฒนาด้านสาธารณสุข�๓.ส่งเสริมด้านการพัฒนาสตรี �  เยาวชน และครอบครัว











๑ ส่งเสริมรณรงค์ลดอุบัติ เหตุบนท้องถนน�๒.ให้ความช่วยเหลือเมื่อเกิดเหตุภัยพิบัติ








๑. ส่งเสริมด้านการศึกษาในทุกระดับ


๒. ส่งเสริมจารีตประเพณี  ศาสนา  และวัฒนธรรม�๓. ส่งเสริมสนับสนุนการพัฒนา�คุณธรรมจริยธรรมของเด็ก เยาวชน และประชาชน





๑. พัฒนาและส่งเสริมอาชีพให้แก่ ประชาชน


๒. ส่งเสริมระบบเศรษฐกิจชุมชนและผลิตภัณฑ์ ในท้องถิ่น








๑. ส่งเสริมความเป็นอยู่ตลอดจนคุณภาพชีวิตของประชาชน


๒. จัดระบบ บำบัดน้ำเสีย  และขยะมูลฝอย








๑. ก่อสร้าง บุกเบิก ปรับปรุง บำรุงรักษาถนน สะพาน ทางเท้า ท่อระบาย ร่องระบายน้ำ และคูส่งน้ำ�๒. ก่อสร้าง ปรับปรุง บำรุงรักษา ระบบน้ำประปา บาดาล ของหมู่บ้าน


๓.  ติดตั้งระบบไฟฟ้าสาธารณะ และขยายเขตไฟฟ้า �๔ พัฒนาและปรับปรุงระบบจราจร





แนวทางการพัฒนา








PAGE  
…..…………………………………………………………………………………………………………………………………………………………………………………………
                                                                                                                           องค์การบริหารส่วนตำบลเปาะเส้ง

